Държавен вестник, бр. 30, 2002 г., стр. 29

Б Р О Й  30
Д Ъ Р Ж А В Е Н   В Е С Т Н И К
С Т Р .  29
(3) При промяна на издателя освен докумен-
тите по ал. 1 и 2 се подава и заверено от вноси-
теля извлечение от издателския договор, което
да съдържа предмета на договора и подписите
на страните.
Чл. 33. (1) Министърът на образованието и
науката определя едно или повече длъжностни
лица, които:
1. организират дейността по оценяването;
2. проверяват редовността на документите
за участие;
3. избират оценители от базата данни по
чл. 16, ал. 2.
(2) При установяване на несъответствия в
документите за участие вносителите се уведо-
мяват писмено, като се определя 10-дневен срок
за отстраняването им.
(3) Не се оценяват проекти на учебници, за
които несъответствията в документите за учас-
тие не са отстранени в срока по ал. 2.
Чл. 34. (1) При промяна в съдържанието
и/или графичния дизайн по реда на чл. 33, ал. 1,
т. 3 се определя един оценител на съдържани-
ето—специалист по съответния учебен пред-
мет или професионално направление, и един
оценител—специалист в областта на графич-
ния дизайн и здравно-хигиенните норми, кои-
то изготвят експертни становища съобразно
своята компетентност. 
(2) При промяна на издателя, без да е извър-
шена промяна в съдържанието и графичния ди-
зайн, се определя експерт, който да установи съ-
ответствието с предходното одобрено издание.
Чл. 35. (1) Експертното становище по чл. 34,
ал. 1 за съдържанието се изготвя в съответст-
вие с критериите, посочени в приложение № 4,
и съдържа едно от заключенията: “Предлага за
одобрение” или “Не предлага за одобрение”.
(2) Експертното становище по чл. 34, ал. 1
за графичния дизайн и здравно-хигиенните нор-
ми се изготвя в съответствие с критериите, по-
сочени в приложение № 5, и съдържа едно от
заключенията: “Предлага за одобрение” или “Не
предлага за одобрение”.
(3) Експертното становище по чл. 34, ал. 2
съдържа заключение “Съответства на предход-
ното одобрено издание” или “Не съответства
на предходното одобрено издание”.
(4) Длъжностните лица по чл. 33, ал. 1 офор-
мят резултатите от оценяването в протокол.
Чл. 36. (1) Проектът на променения учеб-
ник се одобрява със заповед на министъра на
образованието и науката, когато заключенията
от експертните становища за съдържанието и
графичния дизайн и здравно-хигиенните норми
са “Предлага за одобрение”.
 (2) При промяна на издателя, без да е из-
вършена промяна в съдържанието и графичния
дизайн, проектът на учебник се одобрява, кога-
то заключението в експертното становище по
чл. 35, ал. 3 е “Съответства на предходното одоб-
рено издание”.
(3) Министърът на образованието и науката
одобрява или отказва да одобри проектите на
променения учебник в срок не по-дълъг от два
месеца от изтичане на срока по чл. 32, ал. 2.
(4) Актовете по ал. 3 се съобщават на вноси-
теля в 3-дневен срок от издаването му.
Чл. 37. (1) Върху променен учебник може да
се постави текстът по чл. 31, ал. 1 само когато
промяната е одобрена по реда на този раздел.
(2) Върху учебниците по ал. 1 задължително
се изписват имената на рецензентите на изда-
телството и имената на оценителите по чл. 33,
ал. 1, т. 3.
(3) След поставяне на текста по ал. 1 изда-
телството се задължава да предостави в МОН
пет броя от отпечатания учебник.
Раздел IV
Контролна комисия
Чл. 38. (1) По искане на вносител, чийто
проект на учебник не е одобрен, министърът на
образованието и науката назначава контролна
комисия за проверка на реда за провеждане на
процедурата на оценяване за внесения от него
проект на учебник.
(2) Искането по ал. 1 може да се подаде ед-
нократно в 14-дневен срок от получаване на
писмото по чл. 29, ал. 4 или по чл. 36, ал. 4.
(3) Вносителите се уведомяват за резултати-
те от направената проверка в 30-дневен срок от
подаване на искането по ал. 2.
Чл. 39. (1) Когато се констатират съществе-
ни нарушения на реда за провеждане на проце-
дурата, министърът на образованието и наука-
та може да отмени оценяването на съответния
проект на учебник.
(2) Когато оценяването бъде отменено, про-
цедурата се повтаря по реда на раздел II или раз-
дел III от действието, което е било нарушено.
Г л а в а  т р е т а
УСЛОВИЯ И РЕД ЗА ОЦЕНЯВАНЕ И ОДОБ-
РЯВАНЕ НА УЧЕБНИ ПОМАГАЛА
Чл. 40. Процедура за оценяване на учебно
помагало се открива по искане на автор и/или
издател с подаване на заявление в МОН.
Чл. 41. (1) Документите за участие в про-
цедура за оценяване на проекти на учебно по-
магало са:
1. заявление за участие (образец—приложе-
ние № 7);
2. проект на учебно помагало в три екземп-
ляра под формата на:
а) макет или готово книжно тяло;
б) друг носител на информация във вида, в
който ще се разпространява.
(2) Макетът по ал. 1, т. 2, буква “а” включва:
1. черно-бял макет на книжното тяло;
2. цветен макет на корица;
3. цветни разпечатки на две печатни коли,
когато изданието е цветно.